
Доц. д-р Емилия Пантелеева, д.м.
Доц. д-р Емилия Пантелеева завършва медицина във ВМИ-София през 1984 г. Специалност “Детски болести” придобива през 1992 г., а през 2005 г. - втора специалност  ”Детска гастроентерология”.
Притежава съответната квалификация по: горна и долна ендоскопия при деца, абдоминална конвенционална и Доплер-ехография при деца, чернодробна биопсия.
Има дългогодишен опит в изследването на ендомизиумни антитела (ЕМА), диагностично значими за заболяването глутенова ентеропатия. През 2009 г. д-р Пантелеева защитава дисертация на тема “Диагностична стойност на имунологичните маркери за целиакия в детска възраст” и получава научна степен “Доктор по медицина”.
От август 2017г. е Национален консултант по детска гастроентерология.
Доц. Пантелеева е член на:
- Българско педиатрично дружество
- Българско дружество по гастроентерология, гастроинтестинална ендоскопия и абдоминална ехография
- Българската асоциация по ултразвук в медицината
- Асоциация за хронични възпалителни чревни заболявания
- Асоциация на чернодробно трансплантираните в България
- ESOT-ELITA (европейско общество за органна трансплантация европейска асоциация за чернодробна и чревна трансплантация)

